డైసీ షా

డైసీ షా (జననం 1984 ఆగస్టు 25) భారతీయ నటి, మోడల్, నృత్యకారిణి. ప్రధానంగా ఆమె హిందీ, కన్నడ చిత్రాలలో నటిస్తుంది. ఆమె కొరియోగ్రాఫర్ గణేష్ ఆచార్య వద్ద సహాయకురాలిగా పనిచేసింది. డ్యాన్సర్‌ నుండి నటిగా మారిన తను 2011లో విడుదలైన కన్నడ సినిమా భద్రలో ప్రధాన పాత్ర పోషించింది. ఆ తర్వాత 2014లో హిందీ చిత్రం జై హోలో సల్మాన్ ఖాన్ సరసన నటించింది. హిందీ, కన్నడ భాషా చిత్రాలతో పాటు డైసీ షా తమిళం, మరాఠి, గుజరాతీ చిత్రాల్లోనూ నటించింది.

బాల్యం, విద్య 
మహారాష్ట్రలోని ముంబైలో గుజరాతీ కుటుంబంలో డైసీ షా పుట్టి పెరిగింది. ఆమె 10వ తరగతి చదువుతున్నప్పుడు స్థానిక మాల్‌లో జరిగిన ఎంఎస్ డోంబివిలి పోటీలో మిస్ ఫోటోజెనిక్ అవార్డును గెలుచుకుంది. ఆమె ముంబైలోని ఖల్సా కాలేజీ నుంచి ఆర్ట్స్ డిగ్రీని పొందింది.

కెరీర్ 
డైసీ షా జమీన్ (2003), ఖాకీ (2004) వంటి చిత్రాలలో కొరియోగ్రాఫర్ గణేష్ ఆచార్యకు అసిస్టెంట్‌గా పనిచేసింది. ఆ తరువాత మోడలింగ్, ఫోటో షూట్‌లు, ప్రింట్ యాడ్స్ చేయడం ప్రారంభించింది. చింగారి సినిమా కోసం కన్నడ దర్శకుడు హర్ష ఆమెను సంప్రదించాడు. కన్నడ వెర్షన్ బాడీగార్డ్‌లో అమ్ముగా నటించింది. ఆ తర్వాత ఆమె కన్నడ చిత్రం బచ్చన్, హిందీ చిత్రం బ్లడీ ఇస్ష్క్‌లో రెండు ఐటెం సాంగ్స్ చేసింది. సన్నీ డియోల్, టబు నటించిన హిందీ చిత్రం ఖుదా కసమ్‌లో ఆమె ఐటెం సాంగ్ ("నీలి లుగాడి") కూడా చేసింది. 2014లో ఆమె వాణిజ్యపరంగా విజయవంతమైన జై హోలో సల్మాన్ ఖాన్ సరసన నటించింది. ఆమె 2018 చిత్రం రేస్ 3 (2018)లో సంజన పాత్రను పోషించి మెప్పించింది.

ఫిల్మోగ్రఫీ

అవార్డులు, నామినేషన్లు

మూలాలు 

1984 జననాలు
భారతీయ సినిమా నటులు
హిందీ సినిమా నటీమణులు
మలయాళ సినిమా నటులు
తమిళ సినిమా నటులు
గుజరాతీ సినిమా నటీమణులు
కన్నడ సినిమా నటులు
కోరియోగ్రఫీ